Maxwel
ముంబయిపై పంజాబ్‌ విజయం
ముంబయి: ఐపిఎల్‌లో ముంబయి ఇండియన్స్‌ సొంతగడ్డ వాంఖడే స్టేడియంలో కింగ్స్‌ ఎలెవన్‌ పంజాబ్‌ చుక్కలు చూపించింది.సీజన్‌ ఆరంభం నుంచి ఇదే మైదానంలో ప్రత్యర్థి జట్టును ధాటిగా ఎదుర్కొన్న ముంబయి గురువారం పంజాబ్‌ బ్యాట్స్‌మెన్‌ను మాత్రం అడ్డుకోలేకపోయింది.ముంబయి పేలవ బౌలింగ్‌ను అవకాశంగా మలచుకున్న పంజాబ్‌ భారీ స్కోరు సాధించింది.వృద్దిమాన్‌ సాహా 55 బంతులు ఆడి 11 బౌండరీలు,3 సిక్సర్లతో 93 పరుగులు చేసి సెంచరీకి చేరువై నాటౌట్‌గా నిలిచాడు.మాక్స్‌వెల్‌ 21 బంతులు ఆడి 2 బౌండరీలు,5 సిక్సర్లతో 47 పరుగులతో విజృంభించడంతో నిర్ణీత 20 ఓవర్లలో 3 వికెట్లకు 230 పరుగులు చేసింది.ముంబయి ఇండియన్స్‌ బ్యాటింగ్‌కు దిగి 20 ఓవర్లలో 7 వికెట్లకు 223 పరుగుల స్కోరు సాధించింది.
దీంతో ముంబయిపై పంజాబ్‌ 7 పరుగులతో విజయం సాధించింది.టాస్‌ ఓడి బ్యాటింగ్‌కు దిగిన పంజాబ్‌కు మంచి ఆరంభం లభించింది.తొలి ఓవర్‌ నుంచే దూకుడుగా బ్యాటింగ్‌ చేసింది. ఓపెనర్లు మార్టిన్‌ గుప్తిల్‌ 18 బంతులు ఆడి 5 బౌండరీలు,1 సిక్సర్‌తో 36 పరుగులు చేయగా,వృద్దిమాన్‌ సాహా పవర్‌ ప్లేలో రెచ్చిపోయారు.క్రీజులో అడుగుపెట్టినప్పటి నుంచి భారీ షాట్లతో చెలరేగిన వీరిద్దరు మలింగ వేసిన నాలుగవ ఓవర్‌లో 19 పరుగులు రాబట్టారు.అయితే కర్ణ్‌ శర్మ వేసిన తరువాత ఓవర్‌ మొదటి రెండు బంతులను బౌండరీలు బాదిన గుప్తిల్‌ తరువాత బంతికి బౌండరీ లైన్‌ వద్ద హార్థిక్‌ పాండ్య చేతికి చిక్కాడు.అనంతరం క్రీజులోకి వచ్చిన మాక్స్‌వెల్‌ సాహాకు సహకారం అందించడంతో విజృంభించాడు.హర్భజన్‌ వేసిన 9వ ఓవర్‌లో మూడు సిక్స్‌లు బాదిన మాక్స్‌వెల్‌ 21 పరుగులు రాబట్టాడు.
దీంతో 9 ఓవర్లకే పంజాబ్‌ 121 పరుగులు సాధించింది.బుమ్రా వేసిన 11వ ఓవర్‌ ఆఖరి బంతికి మాక్స్‌వెల్‌ బౌల్డయ్యాడు.తరువాత ఓవర్‌లో సాహా హాఫ్‌ సెంచరీ పూర్తి చేశాడు.ఈ దశలో క్రీజులోకి వచ్చిన షాన్‌మార్ష్‌ ఆకట్టుకోనప్పటికి మరో ఎండ్‌లో ఉన్న సాహా మాత్రం తన జోరు తగ్గించలేదు.పంజాబ్‌ స్కోరు బోర్డును ముందుండి నడిపించాడు.మెక్లనగన్‌ వేసిన 16వ ఓవర్‌లో మార్ష్‌ 25 పరుగులు చేసి వెనుదిరిగాడు.16వ ఓవర్ల వద్ద పంజాబ్‌ స్కోరు 190 పరుగులు.ఈ క్రమంలో క్రీజులోకి వచ్చిన అక్షర్‌ పటేల్‌తో కలిసి సాహా పంజాబ్‌ స్కోరు 230 వద్దకు తీసుకెళ్లారు.ఆరంభం నుంచి ఆఖరి వరకు జట్టును ముందుండి నడిపించిందిన సాహా పోరాటమే ఇన్నింగ్స్‌లో హైలెట్‌.ముంబయి బౌలర్లు ఏ ఒక్క బ్యాట్స్‌మెన్‌ను కూడా ఇబ్బంది పెట్టలేకపోయారు
.ప్రతి ఒక్కరూ భారీ పరుగులు ఇచ్చారు.మెక్లనగన్‌, బుమ్రా,కర్ణ్‌్‌శర్మ ఒక్కొక్కరు ఒక వికెట్‌ తీసుకున్నారు. సైమన్స్‌ హాఫ్‌ సెంచరీ వృధా పంజాబ్‌ తరువాత బ్యాటింగ్‌కు దిగిన ముంబయి ఇండియన్స్‌ 20 ఓవర్లలో 6 వికెట్లకు 223 పరుగులు చేసింది.ఓపెనర్‌ సైమన్స్‌ 32 బంతులు ఆడి 5 బౌండరీలు,4 సిక్సర్లతో 59 పరుగులు చేసి హాఫ్‌ సెంచరీ సాధించాడు.ఇతను మాక్స్‌వెల్‌ బౌలింగ్‌లో గుప్తిల్‌కు క్యాచ్‌ ఇవ్వడంతో క్రీజు విడిచి వెళ్లిపోయాడు.పటేల్‌ 23 ంతులు ఆడి 7 బౌండరీలతో 38 పరుగులు చేసి శర్మ బౌలింగ్‌లో వోహ్రాకు క్యాచ్‌ ఇచ్చి ఔటయ్యాడు.రాణా 12 బంతులు ఆడి 2 బౌండరీలతో 12 పరుగులు చేసి పటేల్‌ బౌలింగ్‌లో గుప్టిల్‌కు క్యాచ్‌ ఇవ్వడంతో వెనుదిరిగాడు.రోహిత్‌ శర్మ 7 బంతులు ఆడి 5 పరుగులు చేసి తేవాటియా బౌలింగ్‌లో గుప్టిల్‌కు క్యాచ్‌ ఇచ్చి ఔటయ్యాడు
.పోలార్డ్‌ 25 బంతులు ఆడి 1 బౌండరీ, 5 సిక్సర్లతో 50 పరుగులతో హాఫ్‌ సెంచరీ సాధించి నాటౌట్‌గా నిలిచాడు.పాండ్యా 13 బంతులు ఆడి 4 సిక్సర్లతో 30 పరుగులు చేసి సందీప్‌ శర్మ బౌలింగ్‌లో సాహాకు క్యాచ్‌ ఇవ్వడంతో ఔటయ్యాడు.కెవి శర్మ 6 బంతులు ఆడి 3 బౌండరీలు,1 సిక్సర్‌తో 19 పరుగులు చేసి ఎంఎం శర్మ బౌలింగ్‌ లో వెనుదిరిగాడు.ఇక హర్భజన్‌ 4 బంతలు ఆడి 2 పరుగులు చేసి నాటౌట్‌గా నిలిచాడు.